Termini de presentació de la Nota conceptual de la subvenció: del 22 de març al 6 d'abril de 2016.
Termini de presentació de la Nota ampliada de la subvenció: del 5 al 23 de maig de 2016.
Termini de presentació dels requeriments de la Nota ampliada de la subvenció: del 14 al 25 de juny de 2016.
Termini d'acceptació de la subvenció: de l'1 al 14 de setembre de 2016.
La presentació de la sol·licitud de Nota conceptual no requerirà la presentació de cap altra documentació afegida al formulari normalitzat de sol·licitud.
Altrament, la sol·licitud de Nota ampliada o la sol·licitud única en els procediments amb una única fase de valoració, s'haurà d'acompanyar de la documentació que, segons formulari normalitzat i sens perjudici d'altra documentació que estableixin les respectives bases reguladores específiques, s'esmenta a continuació:
Pressupost complet del projecte en què figurin les despeses i els ingressos previstos desglossats per conceptes de despesa, el cost total del projecte, la quantia de la subvenció que se sol·licita i el detall de les fonts de finançaments, si n'hi ha.
Si la sol·licitud es presenta per una agrupació d'actors de cooperació, original o còpia compulsada del document identificatiu de l'agrupació establerta en les bases.
Documentació que l'entitat beneficiària haurà de presentar de la contrapart local.
1.1 Si és una ONGD o persona jurídica privada, cal aportar l'original o còpia compulsada de l'acord de col·laboració entre l'entitat sol·licitant i la contrapart, o altre instrument jurídic vigent, conforme l'entitat sol·licitant i la contrapart acorden, amb drets i obligacions diferenciades, donar suport al projecte presentat i que la col·laboració romandrà al llarg de la vida del projecte.
1.2 Si la contrapart és institucional o governamental, cal aportar original o còpia compulsada de l'acord de col·laboració entre ambdues parts, o altre instrument jurídic vigent, conforme l'entitat sol·licitant i la institució acorden, amb drets i obligacions diferenciades, donar suport al projecte presentat i que la col·laboració romandrà al llarg de la vida del projecte.
En el supòsit que l'entitat beneficiària sigui organització i moviment de dones i feministes, caldrà aportar un document que reculli la trajectòria d'accions que tinguin com a eixos centrals el feminisme (eradicació de les desigualtats i patriarcat) i/o la igualtat de gènere i/o la defensa dels drets humans de les dones.
Organitzacions no governamentals de desenvolupament (ONGD):
Estar inscrita en el Registre d'organitzacions no governamentals per al desenvolupament que preveu la Llei 26/2001, de 31 de desembre, de cooperació al desenvolupament, gestionat per l'ACCD o al Registre d'organitzacions no governamentals de desenvolupament adscrit a l'Agència Espanyola de Cooperació Internacional al Desenvolupament.
La inscripció en el registre ha de ser efectiva en la data de la publicació de la corresponent convocatòria al DOGC.
Si escau per la tipologia del projecte, complir amb les disposicions previstes a l'Estatut dels Cooperants, i especialment als drets previstos per als cooperants, segons es defineix a l'article 2 del Reial decret 519/2006, de 28 d'abril, pel qual es regula l'Estatut del Cooperant.
En el cas que disposi d'una plantilla igual o superior a 50 persones treballadores, donar ocupació, almenys, a un 2% de treballadors amb disminució sobre la plantilla total, o bé aplicar les mesures alternatives d'acord amb el que disposen l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 322/2011, de 19 d'abril.
En el cas que l'import sollicitat sigui superior a 10.000 euros, l'entitat sol·licitant haurà de declarar responsablement les retribucions dels seus òrgans de direcció o administració, d'acord amb el que estableix la Llei 19/2014, del 29 de desembre, de transparència, accés a la informació pública i bon govern.
Organitzacions i moviments de dones i feministes:
Ser persones jurídiques sense afany de lucre legalment constituïdes en el registre corresponent.
Tenir previstes entre les finalitats estatutàries la promoció i realitzacions d'accions d'igualtat de gènere en diferents àmbits.
Comptar amb una trajectòria d'accions que tinguin com a eixos centrals el feminisme (eradicació de les desigualtats i patriarcat) i/o la igualtat de gènere i/o la defensa dels drets humans de les dones.
Si escau per la tipologia del projecte, complir amb les disposicions previstes a l'Estatut dels Cooperants, i especialment als drets previstos per als cooperants, segons es defineix a l'article 2 del Reial decret 519/2006 de 28 d'abril, pel qual es regula l'Estatut del Cooperant.
En el cas que disposi d'una plantilla igual o superior a 50 persones treballadores, donar ocupació, almenys, a un 2% de treballadors amb disminució sobre la plantilla total, o bé aplicar les mesures alternatives d'acord amb el que disposen l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 322/2011, de 19 d'abril.
En el cas que l'import sol·licitat sigui superior a 10.000 euros, l'entitat sol·licitant haurà de declarar responsablement les retribucions dels seus òrgans de direcció o administració, d'acord amb el que estableix la Llei 19/2014, del 29 de desembre, de transparència, accés a la informació pública i bon govern.
Agrupacions de persones jurídiques dels apartats 1 i 2 d'aquesta base, sense personalitat jurídica diferenciada, que compleixin amb els requisits establerts a la base 3.2 de les bases reguladores generals.
L'Oficina Tècnica del Portal de Tràmits està resolent una incidència en relació amb els certificats digitals emesos per la Fábrica Nacional de Moneda y Timbre (FNMT).
En cas que vulgueu fer l'enviament de les sol·licituds amb formularis signats amb els certificats de la FNMT caldrà que ho feu a partir l'1 d'abril fins al 6 d'abril del 2016.
Recordeu que podeu utilitzar altres certificats digitals, com que els teniu indicats en la següent pàgina web: https://web.gencat.cat/ca/seu-electronica/certificats-i-signatures-electroniques/
D'acord amb el que estableix la base 16 de la Resolució PRE/1073/2015, de 21 de maig, per la qual s'aproven les bases reguladores generals, la persona titular de la Direcció de l'ACCD resoldrà la concessió o denegació de les subvencions, en el termini màxim de 6 mesos a comptar de l'endemà de la publicació de la respectiva convocatòria al DOGC.
L'ACCD notificarà la resolució final del procediment a les entitats interessades mitjançant la seva publicació al Tauler electrònic de l'Administració de la Generalitat ( tauler.gencat.cat ).
La resolució de la Direcció de l'ACCD s'ha de fonamentar, ordinàriament, en els informes de la Junta de Valoració.
En la publicació de la resolució ha de constar que aquesta posa fi a la via administrativa i que es pot interposar, amb caràcter potestatiu, recurs administratiu de reposició, o bé directament recurs contenciós administratiu
El pagament de les subvencions consistirà en un primer pagament en concepte de bestreta del 70% de la subvenció concedida, que es tramitarà a partir de la concessió de la subvenció.
El segon pagament, del 30% restant, es tramitarà, també en concepte de bestreta, com a molt tard el 30 de novembre de 2016 i a càrrec d'aquest exercici pressupostari, un cop hagi estat aprovat per l'ACCD un informe sobre de seguiment del projecte subvencionat.
L'informe de seguiment es presentarà mitjançant un formulari normalitzat.
La presentació de l'informe de seguiment s'ha de presentar preferentment pels mitjans electrònics a Tràmits gencat.
Tanmateix, les entitats que no disposin del certificat digital admès per Tràmits gencat no podran presentar les justificacions per aquest mitjà.
No obstant, la justificació es pot presentar en suport paper de manera presencial en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les subvencions atorgades per l'ACCD per un import inferior o igual a 60.000 € s'hauran de justificar, a opció de l'entitat beneficiària, amb la modalitat de compte justificatiu simplificat o amb la modalitat de compte justificatiu amb informe d'auditor, i d'acord amb la regulació establerta per la base 19.2 i 19.3, respectivament, de les bases reguladores generals.
Les subvencions atorgades per l'ACCD per un import superior a 60.000 € es justificaran amb la modalitat de compte justificatiu amb informe d'auditor i d'acord amb la regulació establerta per la base 19.3 de les bases reguladores generals.
Les subvencions atorgades als comitès catalans de les agències de les Nacions Unides es justificaran d'acord amb la modalitat de presentació d'estats comptables i d'acord amb la regulació establerta per la base 19.4 de les bases reguladores generals.
La documentació requerida per a la tramitació electrònica la podeu trobar a Documentació relacionada.